CELEX: E2012C0265
Language: fi
Date: 2012-07-05 00:00:00
Title: EFTAn valvontaviranomaisen päätös N:o 265/12/KOL, annettu 5 päivänä heinäkuuta 2012 , Norjan toimittaman, luetteloon sisältyviä vesieläinten eksoottisia tauteja koskevan valmiussuunnitelman hyväksymisestä

8.11.2012   
            
            
               FI
            
            
               Euroopan unionin virallinen lehti
            
            
               C 340/4
            
         EFTAn VALVONTAVIRANOMAISEN PÄÄTÖS
   N:o 265/12/KOL,
   annettu 5 päivänä heinäkuuta 2012,
   Norjan toimittaman, luetteloon sisältyviä vesieläinten eksoottisia tauteja koskevan valmiussuunnitelman hyväksymisestä
   2012/C 340/03
   EFTAn VALVONTAVIRANOMAINEN, joka
   ottaa huomioon ETA-sopimuksen liitteessä I olevan I luvun 3.1 osan 8a kohdassa tarkoitetun säädöksen
   neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (1), sellaisena kuin se oikaistuna ja muutettuna,
   ottaa huomioon kollegion päätöksen N:o 259/12/KOL, jolla toimivaltainen kollegion jäsen valtuutetaan antamaan tämä päätös,
   sekä katsoo seuraavaa:
   Norja on direktiivin 2006/88/EY 47 artiklan 1 kohdan mukaisesti laatinut valmiussuunnitelman luetteloon sisältyvistä vesieläinten eksoottisista taudeista.
   Kuten direktiivin 2006/88/EY 47 artiklan 4 kohdassa edellytetään, Norja toimitti 30 päivänä kesäkuuta 2011 valmiussuunnitelman valvontaviranomaisen hyväksyttäväksi.
   Valvontaviranomainen on tiiviissä yhteistyössä Euroopan komission kanssa tutkinut luetteloon sisältyviä vesieläinten eksoottisia tauteja koskevan valmiussuunnitelman.
   Lisäksi valvontaviranomainen teki huhtikuussa 2012 valmiussuunnitelmia koskevan virkamatkan Norjaan.
   Valvontaviranomaisen tutkimus ja Norjaan tehdyn virkamatkan aikana suoritetut tarkastukset osoittavat, että Norjan toimittama valmiussuunnitelma täyttää direktiivin 2006/88/EY 47 artiklassa ja liitteessä VII vahvistetut edellytykset.
   Valvontaviranomainen siirsi päätöksellään N:o 259/12/KOL asian sitä avustavan EFTAn eläinlääkintäkomitean käsiteltäväksi. Komitea hyväksyi yksimielisesti valvontaviranomaisen tekemän ehdotuksen. Tässä päätöksessä säädetyt toimenpiteet ovat valvontaviranomaista avustavan eläinlääkintäkomitean yksimielisen lausunnon mukaisia, ja niiden lopulliseen tekstiin ei tehdä muutoksia.
   Tämän vuoksi on asianmukaista hyväksyä Norjan toimittama, luetteloon sisältyviä vesieläinten eksoottisia tauteja koskeva valmiussuunnitelma,
   ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Norjan toimittama, luetteloon sisältyviä vesieläinten eksoottisia tauteja koskeva valmiussuunnitelma.
   2 artikla
   Tämä päätös tulee voimaan 5 päivänä heinäkuuta 2012.
   3 artikla
   Tämä päätös on osoitettu Norjalle.
   4 artikla
   Tämä päätös on todistusvoimainen englannin kielellä.
   
      Tehty Brysselissä 5 päivänä heinäkuuta 2012.
      
         
            EFTAn valvontaviranomaisen puolesta
         
         Sverrir Haukur GUNNLAUGSSON
         
            Kollegion jäsen
         
         Florence SIMONETTI
         
            Vt. johtaja
         
      
   
   
      (1)  EUVL L 328, 24.11.2006, s. 14, ja ETA-täydennysosa N:o 32, 17.6.2010, s. 1, islanniksi, ja N:o 35, 23.6.2011, s. 44, norjaksi.